b'\n_START_ARTICLE_\nStuartin valtatie\n_START_PARAGRAPH_\nStuartin valtatie eli Australian valtatie 87 on yksi Australian valtav\xc3\xa4ylist\xc3\xa4. Siit\xc3\xa4 k\xc3\xa4ytet\xc3\xa4\xc3\xa4n usein nime\xc3\xa4 \xe2\x80\x9dThe Track\xe2\x80\x9d (suom. ura, polku, rata). Tie on nimetty John McDouall Stuartin mukaan. H\xc3\xa4n oli ensimm\xc3\xa4inen eurooppalainen, joka kulki Australian halki etel\xc3\xa4st\xc3\xa4 pohjoiseen, ja suurelta osaltaan tie seuraa h\xc3\xa4nen k\xc3\xa4ytt\xc3\xa4m\xc3\xa4\xc3\xa4ns\xc3\xa4 reitti\xc3\xa4. Tien reitti sovittiin tarkasti vasta 1980-luvun puoliv\xc3\xa4liss\xc3\xa4._NEWLINE_Stuartin valtatie on noin 2\xc2\xa0700 kilometri\xc3\xa4 pitk\xc3\xa4 ja se yhdist\xc3\xa4\xc3\xa4 Adelaiden ja Port Augustan Australian mantereen halki Darwiniin pohjois-Australiassa. Tien varrella sijaitsee Alice Springs. Kaupunkien ulkopuolella tiell\xc3\xa4 ei yleens\xc3\xa4 ole nopeusrajoituksia, vaan tien k\xc3\xa4ytt\xc3\xa4jien odotetaan sovittavan ajonopeutensa s\xc3\xa4\xc3\xa4olosuhteiden mukaan. Tiell\xc3\xa4 on ajettu muun muassa Australian kanuunankuularalli. Toinen Australian keskiosissa kulkeva reitti on niin sanottu Outback Highway.'